गणतंत्र दिवस समारोह से अनुपस्थित रहीं सोनिया  
सोनिया गांधी राजपथ पर सम्पन्न गणतंत्र दिवस समारोह और मुख्य अतिथि के सम्मान में राष्ट्रपति भवन में आयोजित स्वागत समारोह से अनुपस्थित रहीं।
कांग्रेस अध्यक्ष सोनिया गांधी बुधवार को राजपथ पर सम्पन्न गणतंत्र दिवस समारोह और मुख्य अतिथि के सम्मान में राष्ट्रपति भवन में आयोजित स्वागत समारोह से अनुपस्थित रहीं।  कांग्रेस सूत्र इन समारोहों से गांधी की अनुपस्थिति का कोई कारण नहीं बता सके। गांधी सामान्यत: सभी आधिकारिक समारोहों में शामिल होती हैं।  कांग्रेस अध्यक्ष के पुत्र और पार्टी के महासचिव राहुल गांधी राजपथ पर आयोजित गणतंत्र दिवस परेड समारोह में जरूर शामिल हुए। इस दौरान आकर्षक झांकियों और जवानों की परेड पर उन्होंने तालियां भी बजाईं।